joelniklaus/EU_Wikipedias huggingface dataset:
Sami Khedira

Sami Khedira (twieled fl-4 ta' April 1987) hu eks-plejer tal-futbol Ġermaniż li kien jilgħab bħala midfielder ċentrali. Kien plejer dinamiku u kien kapaċi jilgħab ukoll bħala midfielder difensiv, waqt li kien kapaċi jgħaqqad lit-tim waqt l-attakki permezz tax-xuttijiet tajbin li għandu.

Bijografija 

Sami Khedira għandu missier Tuneżin u ommu Ġermaniża. Ħuh iż-żgħir, Rani, huwa wkoll plejer tal-futbol li lagħab mal-mixtla ta' Stuttgart u lagħab ukoll mat-tim nazzjonali Ġermaniż ta' taħt is-sittax-il sena.

Karriera

Klabb 

Khedira beda jilgħab mal-klabb TV Öffingen, liema klabb kien ikkowċjat minn missieru Lazhar. Fl-1995, Stuttgart tefgħu għajnejh fuqu, fejn wara li akkwistawh Khedira beda jilgħab mad-diversi livelli tal-klabb, u rebaħ it-titli Ġermaniżi tal-klassi A-Jugend u B-Jugend.

Iddebutta mat-tieni skwadra, li tilgħab fir-Regionalliga, fl-istaġun 2004–05. L-istaġun 2005–06 kien imtappan bi problemi fiżiċi li laqqtugħ fl-irkoppa, sabiex lagħab 21 logħba fi tliet staġuni. Kien fil-bidu tal-istaġun 2006–07 li l-kowċ Armin Veh daħħlu fil-lista tal-ewwel tim fil-Bundesliga, fejn iddebutta bħala sostitut nhar l-1 ta' Ottubru 2006, fis-sitt logħba mill-kampjonat kontra Hertha Berlin.

Fid-29 ta' Ottubru 2006, fid-disa' ġurnata mill-kampjonat kontra Schalke 04, Khedira skorja l-ewwel gowls tiegħu fl-ogħla diviżjoni Ġermaniża; fil-fatt, il-plejer ta' oriġini Tuneżina skorja doppjetta. Mill-ewwel staġun tiegħu hu beda jiġi skjerat mal-ewwel ħdax fuq bażi regulari u permezz ta' gowl bir-ras fl-aħħar ġurnata tal-kampjonat kontra Energie Cottbus, Stuttgart assiguraw ir-rebħ tal-kampjonat. F'dik is-sena wkoll, il-klabb wasal sal-finali tat-tazza nazzjonali.

Hu ffirma l-ewwel kuntratt professjonali mal-klabb fid-29 ta' Ġunju 2007, fejn fid-9 ta' Lulju tas-sena ta' wara estendieh sal-2011.

Fit-30 ta' Lulju 2010, Stuttgart u Real Madrid, permezz tas-sit uffiċjali rispettivi, ħabbru l-passaġġ ta' Khedira għal mal-klabb Spanjol. Il-plejer iffirma kuntratt ta' ħames snin mal-klabb tal-merengues. Id-debutt fil-kampjonat Spanjol wasal f'pari ta' mingħajr gowls kontra Mallorca.

Internazzjonali 

Fl-2009, bħala kaptan tat-tim nazzjonali Ġermaniż ta' taħt il-21 sena, rebaħ il-Kampjonat Ewropew ta' dak il-livell.

Khedira iddebutta mat-tim tal-kbar fil-5 ta' Settembru 2009, f'logħba ta' ħbiberija kontra l-Afrika t'Isfel. Għat-Tazza tad-Dinja 2010 ġewwa l-Afrika t'Isfel hu lagħab il-logħbiet kollha, dejjem mill-ewwel minuta, u skorja l-gowl rebbieħ (l-ewwel wieħed bil-flokk tat-tim nazzjonali) fir-rebħa deċiża ta' 3–2 għat-tielet post kontra l-Urugwaj.

Unuri

Klabb 

Stuttgart
 Bundesliga: 2006–07

Real Madrid
 La Liga: 2011–12
 Copa del Rey: 2010–11, 2013–14
 Supercopa de España: 2012
 UEFA Champions League: 2013–14
 Super Cup Ewropea: 2014
 Tazza tad-Dinja tal-Klabbs: 2014

Juventus
 Serie A: 2015–16, 2016–17
 Coppa Italia: 2015–16, 2016–17

Internazzjonali 

Ġermanja U-21
 Kampjonati Ewropej U-21: 2009

Ġermanja
 Tazza tad-Dinja: 2014

Referenzi

Ħoloq esterni 
 

Nies ħajjin
Twieldu fl-1987
Futbolers Ġermaniżi
Plejers ta' VfB Stuttgart
Plejers ta' Real Madrid CF
Plejers ta' Juventus FC
Politiku

Politiku jew kap politiku huwa individwu li huwa involut fl-influwenzar tal-politika pubblika, ta' kif soċjetà hi mmexxiha u fit-teħid tad-deċiżjonijiet. Dan jinkludi nies li jkopru dawn ir-rwoli fil-gvern, u nies li jakkwistaw dawn il-pożizzjonijiet, kemm permezz ta' elezzjoni, kolp ta' stat, ħatra, frodi elettorali, konkwista, dritt ta' suċċessjoni, jew mezzi oħra.

Min hu politiku? 

 Xi ħadd li huwa involut b'mod attiv fil-politika tal-partit.
 Xi ħadd li għandu l-poter li jinfluwenza l-opinjoni pubblika.
 Fi stat, membru tal-fergħa eżekuttiva tal-gvern, jew l-uffiċċju tal-kap tal-istat, kif ukoll tal-fergħa leġiżlattiva, u livelli reġjonali u lokali tal-gvern.
 Jista' jiġi kkunsidrat ukoll xi ħadd li jimmanipola l-influwenzza politika u l-opinjoni ta' grupp partikulari favurih.

Min mhuwiex politiku? 

 Membri tal-gvern li jservu rwoli purament funzjonali, bħal burokrati u konsulenti tekniċi.
 Membri tal-fergħa ġudizzjarja, tal-infurzar tal-liġi, u tal-militar mhumiex ikkunsidrati bħala politiċi minħabba li ġeneralment huma qegħdin jesegwixxu jew jiġġudikaw il-liġijiet u l-użanzi.
 Ċittadini komuni bid-dritt tal-vot mhumiex eżattament ikkunsidrati politiċi, minkejja li jiffurmaw opinjoni pubblika.

Karigi politiċi 

Xi karigi politiċi huma:
 Kungressista
 Gvernatur
 Deputat
 Senatur
 Ministru
 Sindku
 President
 Prim Ministru

Kandidat għal kwalunkwe minn dawn il-pożizzjonijiet huwa kkunsidrat bħala politiku.

Kritika 

Minkejja li storikament il-pożizzjoni ta' politiku kienet ikkunsidrata bħala professjoni ta' unur, illum il-ġurnata ħafna nies, anke f'pajjiżi demokratiċi, għandhom opinjoni negattiva dwar il-politiċi bħala klassi. Ħafna drabi jidhru bħala nies bla skrupli, li l-wegħdiet tagħhom qatt ma jseħħu. Xi drabi jiġu wkoll akkużati għal abbuż tal-fondi għal skopijiet personali u mhux għall-interess tal-pubbliku. Fil-fatt, każijiet ta' korruzzjoni fil-kamp politiku mhumiex rari.

F'numru ta' pajjiżi l-klassi politika hi komposta min-nies sinjuri, jew dawk li jiddependu mill-klassi s-sinjura tas-soċjetà sabiex jiġu eletti. Dan il-fatt mhuwiex ristrett għal partit politiku, sistema tal-gvern jew pajjiż partikulari; din hija problema diffuża fil-politika ta' ħafna mill-pajjiżi demokratiċi, u hi kkunsidrata minn ħafna bħala problema.

Kritika oħra għall-politiċi hi għal dawk li jissejjħu "politiċi professjonisti", politiċi li jużaw il-politika bħala sors ta' qliegħ u li jkollhom jaffaċjaw elezzjoni mill-ġdid wara ċertu snin huma inqas probabbli li jieħdu deċiżjonijiet kuraġġjużi jew jaqblu ma' abbozz li mhuwiex popolari.

Ħoloq esterni 

 Lista tal-kapijiet politiċi attwali
Logħob tal-Pajjiżi ż-Żgħar tal-Ewropa 2011

Il-Logħob tal-Pajjiżi ż-Żgħar tal-Ewropa 20011 qegħdin jinżammu ġewwa l-Prinċipat ta' Liechtenstein matul ix-xahar ta' Ġunju 2011. Din hija l-erbatax-il edizzjoni minn mindu l-Logħob tal-Pajjiżi ż-Żgħar bdew isiru fl-1985.

Ħoloq esterni 

 Sit uffiċjali tal-Assoċjazzjoni Atletika tal-Pajjiżi ż-Żgħar tal-Ewropa

2011
Guillermo Burdisso

Guillermo Enio Burdisso (Altos de Chipion, 24 ta' April 1988) huwa plejer tal-futbol Arġentin li jilgħab bħala difensur mat-tim ta' Boca Juniors. Guillermo huwa ħu d-difensur ta' Roma, Nicolás Burdisso.

Karriera

Klabb
Fl-2006, hu lagħab ma Club El Porvenir, fil-Primera B Nacional. Fis-sajf tal-2008, hu ssieħeb ma Rosario Central. Huwa għamel id-debutt professjonali tiegħu fis-27 ta' Frar 2009, f'telfa ta' 3-1 kontra Banfield. Hu skorja l-ewwel gowl tiegħu f'din l-apperenza.

Burdisso impressjona fl-ewwel tim ta' Rosario Central fl-2009, imma hu ma setax jevita l-Canallas u waqgħa fil-Primera B fl-aħħar tal-2010 Clausura. Huwa mbagħad issieħeb ma ħuh, Nicolas, ma Roma għal €500,000 bl-għażla li jinxtara għal €4.7 miljun. 

Burdisso ssieħeb ma Arsenal de Sarandí fl-2011. Fl-2012 Boca Juniors xtraw 25% tad-drittijiet ekonomiċi minn Rosario Central u partijiet terzi mill-Aġenzija tal-Isports HAZ rispettivament.

Internazzjonali
Burdisso għamel id-debutt tiegħu għat-Tim nazzjonali Arġentin fis-26 ta' Jannar 2010 f'rebħa ta' 3-2 kontra l-Kosta Rika. Huwa skorja t-tieni gowl fil-logħba.

Gowls Internazzjonali
Punteġġi u r-riżultati tal-Arġentina qedgħin fil-lista xellugija.

Unuri
Arsenal
Primera División (1): 2012 Clausura

Referenzi

Twieldu fl-1988
Nies ħajjin
Futbolers Arġentini
Plejers ta' Rosario Central
Plejers ta' River Plate
Plejers ta' AS Roma
Plejers tal-Primera División (Arġentina)
Plejers tas-Serie A
Arkanġlu Gabrijel

Fil-Ġudaiżmu, fil-Kristjaneżmu u fl-Iżlam, Gabrijel (bil-Lhudi: גַּבְרִיאֵל - il-qawwa ta' Alla, il-kobor ta' Alla; bil-Latin: Gabrielus; bil-Grieg: Γαβριήλ, Gabriēl; bl-Għarbi: جبريل, Ġibrīl jew جبرائيل Ġibrail; bl-Aramajk: Gabri-El, "Alla huwa l-qawwa tiegħi", huwa arkanġlu, messaġġier ta' Alla.

Fil-Bibbja 

L-ewwel li jissemma fil-Bibbja huwa fil-Ktieb ta' Danjel, ifisser il-viżjonijiet ta' Danjel rigward il-Messija.

(Danjel 8, 26)

Fl-Evanġelju skond San Luqa, Gabrijel iħabbar kemm it-twelid ta' Ġwanni l-Battista lil missieru Żakkarija, kif ukoll ta' Ġesù lil ommu Marija. Il-Kattoliċi jirreferu għalih bħala San Gabrijel Arkanġlu.

(Luqa, 1)

Il-Musulmani jemmnu li Ġibrail kien dak li permezz tiegħu Alla rrivela l- Quran lil Mawmettu, u li ta messaġġ lill-ħafna profeti biex dawn isiru jafu l-missjoni tagħhom. Jissejjaħ l-Ispirtu tal-Verità, li m'għandux jitħallat mal-Ispirtu s-Santu li jemmnu fih l-Insara.

Papa Piju XII kiteb hekk fuq Gabrijel:

Qaddis Patrun 

Fil-Knisja Kattolika, San Gabrijel huwa meqjum bħala patrun ta' dawk li jidħlu għal missjonijiet importanti, li jwasslu aħbarijiet importanti għal Alla.  Gabrijel wassal il-messaġġ t’Alla lil Marija.  F'dak il-waqt hija kienet flok il-bnedmin kollha, u hu kien jirrapreżenta lill-anġli kollha.

Huwa wkoll qaddis patrun ta':
 xandara
 ħaddiema fil-komunikazzjoni
 messaġġiera
 diplomatiċi
 pustiera
 filatelisti
 telefon
 Portugall

Festa 

Il-Knisja Kattolika tagħmel il-festa ta' San Gabrijel nhar id-29 ta' Settembru, flimkien mal-arkanġli Mikiel u Rafel.

Gabrijel
Manuel Almunia

Manuel Almunia Rivero (twieled fid-19 ta' Mejju 1977) huwa eks-plejer tal-futbol li kien jilgħab bħala gowler.

Karriera 

Imwieled Pamplona, Almunia beda l-karriera tiegħu fl-1997 mat-tim tar-riservi ta' Osasuna, fejn lagħab għal żewġ staġuni mat-tim fis-Segunda División B. Għal żewġ staġuni oħra lagħab f'dan l-istess livell ma' Cartagena u Sabadell, qabel ma ngħaqad Real Club Celta de Vigo fl-2001–02 għall-ewwel esperjenza tiegħu fl-ogħla diviżjoni Spanjola.

Madanakollu, ftit wara li ngħaqad ma' Celta, Almunia ġie msellef lit-tim ta' Eibar li jilgħab fis-Segunda División. Wara dan il-perjodu ta' self, reġa' ġie msellef għall-istaġun 2002–03, din id-darba ma' Recreativo Huelva fil-La Liga. Mat-tim mill-Andalusja lagħab biss żewġ logħbiet fil-kampjonat. Għat-tielet u l-aħħar darba ġie msellef, nhar l-1 ta' Novemru 2003, lit-tim ta' Albacete.

Arsenal 

Fl-14 ta' Lulju 2004, Arsenal iffirmaw lil Almunia għal somma mhux magħrufa. Id-debutt tiegħu wasal fis-27 ta' Ottubru 2004, fir-rebħa ta' 2–1 kontra Manchester City, partita valida mill-Carling Cup. Hu lagħab fil-logħbiet kollha tal-Arsenal matul din il-kompetizzjoni, li ntemmet fil-kwarti tal-finali kontra Manchester United.

Minkejja l-iżbalji tiegħu, il-kowċ Arsène Wenger baqa' jżomm fiduċja fil-plejer u kien ukoll involut f'logħbiet importanti għall-Gunners meta Jens Lehmann kien isofri minn problemi fiżiċi. Fil-finali tal-UEFA Champions League 2006 kontra Barcelona, Almunia kellu jidħol fit-18-il minuta wara li Lehmann ġie mkeċċi. Minkejja prestazzjoni qalbiena tat-tim (li kienu marru minn fuq anke jekk kienu minn taħt b'għaxar irġiel), sofrew żewġ gowls fit-tieni taqsima għat-telfa finali ta' 2–1.

Almunia baqa jiġi msejjaħ mal-ewwel ħdax fil-partiti tal-FA Cup u l-Carling Cup fl-istaġun 2006–07, fejn lagħab ukoll logħba waħda fil-kampjonat kontra l-Liverpool, fejn baqa' imbattibbli matul id-disgħin minuta. Wara serje ta' problemi fiżiċi ta' Lehmann fl-istaġun 2007–08, Almunia sab ruħu figura regulari mal-ewwel ħdax u onora dan ir-rwol ġdid tiegħu bi prestazzjonijiet tajbin. Sussegwentament, anke meta Lehmann reġa' ġie lura fl-azzjoni, Almunia baqa' l-ewwel għażla bejn il-lasti.

Wara t-tluq ta' Lehmann fil-bidu tal-istaġun 2008–09, Almunia issolida ruħu bħala l-gowlkiper numru wieħed tal-Arsenal. Mill-istaġun 2011–12 sar it-tielet għażla tal-klabb, wara Wojciech Szczęsny u Łukasz Fabiański.

Referenzi

Ħoloq esterni 

 

Twieldu fl-1977
Nies ħajjin
Futbolers Spanjoli
Plejers ta' CA Osasuna
Plejers ta' Celta de Vigo
Plejers ta' SD Eibar
Plejers ta' Recreativo de Huelva
Plejers ta' Albacete Balompié
Plejers ta' Arsenal FC
Plejers ta' West Ham United FC
Plejers ta' Watford FC
Denílson Pereira Neves

Denílson Pereira Neves, magħruf sempliċement bħala Denílson (São Paulo, 16 ta' Frar 1988) huwa plejer tal-futbol Brażiljan li jilgħab f'nofs il-grawnd. Attwalment jinsab mal-klabb ta' São Paulo, taħt self mingħand Arsenal.

Bijografija

L-ewwel snin 

Imwieled fil-belt ta' São Paulo, Denílson huwa t-tieni fost erbat aħwa ta' José Neves u Luciene Pereira. Missieru kien eks-plejer ta' Botafogo.

Karriera fil-futbol 

Beda l-esperjenza fil-futbol mal-klabb lokali ta' São Paulo, fejn kien parti mit-tim rebbieħ tal-Copa Libertadores 2005 u tat-Tazza tad-Dinja tal-Klabbs 2005. Madanakollu fl-istaġun li qatta' mal-ewwel tim ġie wżat biss tnax-il darba, bi tmien preżenzi jiġu minn fuq il-bankina.

Fil-31 ta' Awwissu 2006, ingħaqad mal-klabb Ingliż ta' Arsenal għas-somma ta' £3.4 miljun. Ħafna baqgħu sorpriżi b'dan it-trasferiment minħabba n-nuqqas ta' esperjenza tiegħu. Id-debutt tiegħu wasal fl-24 ta' Ottubru 2006, fil-logħba valida mit-tielet rawnd tal-Carling Cup kontra West Bromwich Albion. Hu kien preżenti matul il-kampanja kollha fejn lagħab ukoll il-finali mitlufa kontra Chelsea bl-iskor ta' 2–1. Hu ddebutta fil-Premier League fit-30 ta' Diċembru 2006 bħala sostitut fit-telfa ta' 1–0 kontra Sheffield United.

L-ewwel gowl mal-Gunners wasal fil-25 ta' Settembru 2007, f'partita mit-tielet rawnd tal-Carling Cup kontra Newcastle United li assigurat rebħa ta' 2–0. L-ewwel logħba mal-ewwel ħdax kienet fl-24 ta' Novembru 2007 kontra Wigan Athletic.

Fl-istaġun segwenti 2008–09, bit-tluq ta' diversi plejers veterani hu sab aktar post fl-iskwadra u fforma koppja ma' Cesc Fàbregas f'nofs il-grawnd. F'dak l-istaġun lagħab 37 logħba fil-kampjonat minn 38.

Fl-istaġuni li segwew minħabba l-emerġenza taż-żagħżugħ Jack Wilshere u l-problemi fiżiċi tiegħu, fl-istaġun 2010–11 beda biss sitt partiti tal-kampjonat minn total ta' 16 li lagħab. B'riżultat ta' dan, fit-18 ta' Lulju 2011 ġie msellef lura lill-klabb ta' São Paulo.

Referenzi

Ħoloq esterni 

 Profil fuq Arsenal.com
 

Twieldu fl-1988
Nies ħajjin
Plejers ta' Arsenal FC
Plejers ta' São Paulo Futebol Clube
Futbolers Brażiljani
Armistizju

Armistizju hija sitwazzjoni fi gwerra fejn il-partiti fil-kunflitt jaqblu li jieqfu jiġġieldu. Dan ma jfissirx neċessarjament tmiem il-gwerra, imma l-waqfien tal-ostilitajiet waqt li jsir tenattiv sabiex tiġi negozjata l-paċi. Il-kelma armistizju ġejja mil-Latin arma, li tfisser armi u statium, li tfisser waqfien.

Gwerra
UTC+1

UTC+1 huwa żona tal-ħin li jidentifika ħin għal siegħa (1) 'il quddiem il-UTC.

Bħala l-ħin standard (matul is-sena kollha) 

 
 
 
 
 
 
 
 
 
 
 :
 Bandundu
 Bas-Congo
 Équateur
 Kinshasa

Bħala l-ħin standard (xitwa tal-emisferu tat-Tramuntana) 

 
 
 
 
 
 
 
 
 
 
 
 
 
 
 
 
 
 
 , inklużi:
 Svalbard u Jan Mayen
 
 
 
 
 
 
 
  (minbarra l-Gżejjer Kanarji)

Bħala l-ħin standard (xitwa tal-emisferu tan-Nofsinhar)

Ħoloq esterni 
  UTC+1

Żoni tal-ħin

cs:Časové pásmo#UTC+1 A, SEČ (Středoevropský čas), CET (Central European Time)
Valery Leontiev

Valery Leontiev (Komi, 19 ta' Marzu 1949) huwa kantant tal-pop Sovjetiku u Russu.

Twieldu fl-1949
Nies ħajjin
Kantanti Russi
Arċipelagu

Arċipelagu huwa katina jew grupp ta' gżejjer. Il-kelma arċipelagu hija mnissla mill-Grieg ἄρχι- - arkhi- ("kap") u πέλαγος - pelagos ("baħar") permezz tat-terminu oriġinali Taljan arcipelago. Bit-Taljan, possibilment wara tradizzjoni ta' antikità, l-Arcipelago kien l-isem il-proprju għall-Baħar Eġew u, aktar tard, l-użu tal-kelma dar sabiex jirreferi għall-Gżejjer Eġej (peress li l-baħar huwa magħruf għal numru kbir ta' gżejjer). Illum il-ġurnata, din tirrerferi għal kull grupp ta' gżejjer jew, xi kultant, il-baħar li fiha numru kbir ta' gżejjer mifruxa bħall-Baħar Eġew. Eżempju ta' arċipelagu huma l-Gżejjer Maltin.

 
Gżejjer
Nikol Cauchi

Nikol Ġużeppi Cauchi (Għarb, 2 ta' Marzu 1929 – 15 ta' Novembru 2010) kien is-seba' Isqof ta' Għawdex.

Bijografija 

Nikol twieled fit-2 ta' Marzu, 1929, ġewwa r-raħal Għawdxi tal-Għarb. Bin Ġużepp u Ġużeppa mwielda Portelli. Hu kien l-ikbar fost il-ħames ħutu.

Saċerdot 

Studja fis-Seminarju tal-Qalb ta’ Ġesù, Għawdex u ġie ordnat saċerdot nhar id-29 ta’ Marzu 1952. Wara mar jistudja fl-Università Gregorjana Pontifiċja f’Ruma fejn iggradwa bħala Duttur fil-Filosofija u kiseb Liċenzjat fix-Xjenzi Soċjali bejn l-1952-1956.

Mons. Cauchi għamel xogħol pastorali wkoll fil-Parroċċa ta’ Ladispoli ġewwa Ruma, u lura f’Għawdex, kien appuntat lekċerer tal-Filosofija fis-Seminarju. Serva wkoll bħala kappillan tal-Parroċċa tal-Fontana bejn l-1956 u l-1963, kien Fundatur u l-ewwel President tal-MAS (Moviment Azzjoni Soċjali), Għawdex fl-1958; ikkopera fit-twaqqif tal-Kunsill Ċiviku ta’ Għawdex, li kien semi-awtonomu fl-1961.

Isqof ta' Għawdex 

Mons. Cauchi ġie appuntat Isqof Titulari u Amministratur Apostoliku ta’ Għawdex nhar it-2 ta’ Marzu, u ġie ikkonsagrat isqof, fid-9 t’April 1967. Imbagħad, huwa ġie nominat isqof ta’ Għawdex nhar l-20 ta’ Lulju 1972 u d-dħul uffiċjali tiegħu fil-Katidral ta’ Ghawdex kien nhar l-
10 ta’ Settembru 1972.

Cauchi spiċċa minn Isqof ta' Għawdex f'Novembru tal-2005, wara li kien ilu 33 sena f'din il-kariga.

Fondazzjoni Nikol Cauchi 

Fl-2009, fl-okkażjoni ta' għeluq it-80 sena tal-Isqof Emeritus Nikol Cauchi, l-Isqof ta' Għawdex Mario Grech waqqaf Fondazzjoni li ġġib ismu. It-twaqqif tal-Fondazzjoni kienet tħabbret waqt Pontifikal li sar fil-Katidral ta' Għawdex, bħala radd ta' ħajr għall-Isqof Cauchi. L-Isqof Grech kien qal li d-Djoċesi Għawdxija waqqfet din il-Fondazzjoni biex iżżomm ħajja t-tifkira tal-Isqof Cauchi u bħala turija ta' gratitudni, rispett u mħabba lejn l-Isqof Nikol Cauchi. L-għan tal-Fondazzjoni hu li tippromwovi d-djalogu bejn il-fidi u l-kultura, kif ukoll biex jiġu organizzati inizjattivi soċjo-kulturali u reliġjużi.

Mewt 

L-Isqof Cauchi ddaħħal l-Isptar Ġenerali ta' Għawdex lejn l-aħħar ta' Ottubru 2010, wara li sofra problemi b'qalbu. Huwa miet nhar il-15 ta' Novembru 2010 fl-Isptar Mater Dei. Il-funeral tiegħu sar jumejn wara fil-Katidral t'Għawdex.

Twieldu fl-1929
Mietu fl-2010
Isqfijiet ta' Għawdex
Isqfijiet Maltin
Isqfijiet Kattoliċi Rumani tas-Seklu XX
Isqfijiet Kattoliċi Rumani tas-Seklu XXI
Għawdxin
Familja Bernoulli

Il-familja Bernoulli kienet familja ta' negozjanti u studjużi minn Bażel, fl-Iżvizzera. Il-fundatur tal-familja, Leon Bernoulli, emigra lejn Bażel minn Antwerp fil-Fjandri fis-seklu 16 biex jaħrab l-oppressjoni Spanjola.

Il-familja Bernoulli ipproduċiet artisti u xjenzati notevoli, b'mod partikulari numru ta' matematiċi famużi fis-seklu 18:
 Jacob Bernoulli (1654–1705; magħruf ukoll bħala Jacques) li n-numri ta' Bernoulli huma msemmija għalih.
 Nicolaus Bernoulli (1662–1716)
 Johann Bernoulli (1667–1748; magħruf ukoll bħala Jean)
 Nicolaus I Bernoulli (1687–1759)
 Nicolaus II Bernoulli (1695–1726)
 Daniel Bernoulli (1700–1782) żviluppatur tal-prinċipju ta' Bernoulli u l-paradoss ta' Pietruburgu
 Johann II Bernoulli (1710–1790; magħruf ukoll bħala Jean)
 Johann III Bernoulli (1744–1807; magħruf ukoll bħala Jean)
 Jacob II Bernoulli (1759–1789; magħruf ukoll bħala Jacques)

Metodi u ideat assoċjati mal-membri tal-familja:

 L-ekwazzjoni differenzjali ta' Bernoulli
 Id-distribuzzjoni ta' Bernoulli
 In-numru ta' Bernoulli

 Il-polinomji ta' Bernoulli
 Il-proċess ta' Bernoulli
 Il-prova ta' Bernoulli
 Il-prinċipju ta' Bernoulli

Referenzi  

 Siġra tal-familja fuq MacTutor History of Mathematics archive

Familji Żvizzeri
Matematiċi Żvizzeri
Storja tal-matematika
Santa Luċija

Dan l-artiklu huwa dwar l-pajjiż. Għal użi oħra ta' dan l-isem, ara Santa Luċija (diżambigwazzjoni).

Santa Luċija ( (Franċiż:Sainte-Lucie) hija pajjiż gżira sovrana fil-lvant tal-Baħar Karibew fuq il-konfini mal-Oċean Atlantiku. Hija parti mill-Antilli Lesser, li tinsab fit-tramuntana/grigal tal-gżira ta' San Vinċenz, fil-majjistral tal-Barbados u fin-nofsinhar tal-Martinika. Hija tkopri żona ta' art ta' 617 km2 (238.23 mi kw) u għandha popolazzjoni ta' 174,000 (2010). Il-kapital hija Castries.

Pajjiżi tal-Karibew
Pajjiżi gżejjer
Commonwealth tan-Nazzjonijiet
Jacob Bernoulli

Jacob Bernoulli (magħruf ukoll bħala jew Jacques) (27 Diċembru, 1654 - Awissu 16, 1705) kien wieħed mill-matematiċi prominenti ħafna fil-familja Bernoulli.

Jacob Bernoulli twieled f'Basel, fl-Iżvizzera. Mexa ma' xewqet missieru u studja t-teoloġija u daħal fil-ministeru tal-knisja Kalvinista. Imma kontra xewqat il-ġenituri tiegħu, studja wkoll il-matematika u l-astronomija. Ivvjaġġa madwar l-Ewropa mill-1676 sal-1682 fejn tgħallem dwar l-aħħar skoperti fil-matematika u x-xjenzi, li fosthom kien hemm ix-xogħol ta' Robert Boyle u Robert Hooke.

Sar jaf dwar il-kalkulu mill-korrispondenza li kellu ma' Gottfried Leibniz, u wara kkollabora ma' ħuh Johann fuq bosta applikazzjonijiet, u partikolarment ippubblika artikli dwar il-kurvi traxxendenti (1696 ) u l-isoperimetrija (1700, 1701). Fl-1690, Jacob Bernoulli sar l-ewwel persuna li żviluppat it-teknika għas-soluzzjoni tal-ekwazzjonijiet differenzjali separabbli.

Meta rritorna lejn Basel fl-1682, waqqaf skola għall-matematika u x-xjenzi. Inħatar professur tal-matematika fl-Università ta' Basel fl-1687 u baqa' f'din il-kariga għall-bqija ta' ħajtu.

Jacob Bernoulli huwa magħruf l-iżjed għax-xogħol Ars Conjectandi (L-Arti tal-konġettura), ippubblikat tmien snin wara mewtu fl-1713 minn neputih Nicholas. F'dan ix-xogħol iddeskriva r-riżultati magħrufa fit-teorija tal-probabbiltà u fl-enumerazzjoni, u spiss ipprovda provi alternattivi ta' riżultati magħrufa. Dan ix-xogħol jinkludi wkoll l-applikazzjoni tat-teorija tal-probabbiltà għal-logħob tal-azzard u l-introduzzjoni tiegħu għat-teorema magħrufa bħala l-liġi tan-numri kbar. It-termini prova ta' Bernoulli u numri ta' Bernoulli ġejjin minn dan ix-xogħol. Il-kratere tal-qmar Bernoulli huwa wkoll msemmi għalih flimkien ma ħuh Johann.

Bernoulli għażel il-figura ta' spirali logaritmika u l-motto Eadem mutata resurgo (Mibdul imma l-istess, nerġa' nirxoxta") għal-lapida tal-qabar tiegħu; però l-ispirali fuq il-lapida hi spirali Arkimedeja.  "[Jacques Bernoulli] kiteb li l-ispirali logaritmika tista' tintuża bħala simbolu, jew ta' fortitudni u l-kostanza fl-diffikultajiet, jew tal-ġisem uman, li wara l-bidliet kollha tiegħu, anki wara l-mewt, se jiġi restawrat eżatt u perfett’ ”. Jacob kellu tmien ulied, ħamsa bniet u tlieta subien.

Referenzi

Bibljografija
Hoffman J.E., Bernoulli, Jakob (Jacques) I Vol 2, paġni 46–51
Schneider, I., Ars conjectandi f' Landmark Writings in Western Mathematics ed. Ivor Grattan-Guinness, Elsevier 2005, paġni 88–104.

Ħoloq esterni 

Mathematics Genealogy Project
Bijografija fuq MacTutor
 Jakob Bernoulli: Tractatus de Seriebus Infinitis (pdf)
Weisstein, Eric W., Bernoulli, Jakob (1654–1705) fuq ScienceWorld

Twieldu fl-1654
Mietu fl-1705
Matematiċi Żvizzeri
Tazza tad-Dinja tal-Futbol tal-Klabbs 2010

It-Tazza tad-Dinja tal-Futbol tal-Klabbs 2010 huwa turnew tal-futbol li ntlagħbet mit-8 sat-18 ta' Diċembru 2010 ġewwa l-Emirati Għarab Magħquda. Din kienet is-seba' edizzjoni tat-Tazza tad-Dinja tal-Klabbs, organizzata mill-FIFA.

Din il-kompetizzjoni kienet l-ewwel darba fl-istorja li tim minn barra l-Ewropa u l-Amerika t'Isfel wasal sal-finali, wara li l-Afrikani ta' TP Mazembe għelbu lis-Sud-Amerikani ta' Internacional fis-semifinali. Madanakollu, Mazembe naqsu li jilħqu t-tragward finali hekk kif tilfu 3–0 kontra t-Taljani ta' Inter. Dan kien it-tielet titlu internazzjonali għall-Inter, hekk kif rebħu żewġ titli tat-Tazza Interkontinentali, il-predeċessur tat-Tazza tad-Dinja tal-Klabbs, fl-1964 u 1965.

Timijiet kwalifikati

Referis 

Bħalma ġara fl-edizzjoni preċedenti, il-FIFA għażlet referi minn kull konfederazzjoni flimkien ma' wieħed riserva.

Afrika
 Daniel Bennett
Assistenti:  
 Evarist Menkouande
 Redouane Achik

Asja
 Benjamin Williams
 Yuichi Nishimura
Assistenti: 
 Rodney Allen
 Mohammadreza Abolfazli
 Toshiyuki Nagi
 Toru Sagara

Ewropa
 Björn Kuipers
Assistenti:
 Berry Simons
 Sander van Roekel

Amerika ta' Fuq, Ċentrali u l-Karibew
 Roberto Moreno
Assistenti: 
 Leonel Leal
 Daniel Williamson

Oċeanja
 Michael Hester
Assistenti:
 Jan Hendrik Hintz
 Tevita Makasini

Amerika t'Isfel
 Victor Carrillo
Assistenti: 
 Jonny Bossio
 Jorge Yupanqui
|}

Grawnds

Logħob

Logħba preliminarja

Kwarti tal-finali

Semifinali

Logħba għall-ħames post

Logħba għat-tielet post

Finali

L-aqwa skorer

Ħoloq esterni 

Sit uffiċjali

2010
Ewropa t'Isfel

L-Ewropa t'Isfel huwa sottoreġjun tal-kontinent Ewropew. M'hemm l-ebda definizzjoni ċara u unika għal dan it-terminu, li tista' tvarja skont fatturi ġeografiċi, kulturali, lingwistiċi u storiċi. Ġeneralment, hu kkunsidrat li pajjiżi bħal Spanja, il-Portugall, l-Italja u l-Greċja, u wkoll il-pajjiżi kollha Mediterranji tal-kontinent Ewropew jagħmlu parti mill-Ewropa t'Isfel. In-Nofsinhar ta' Franza hi inkluża fil-parti l-kbira tat-tifsiriet ta' dan it-terminu.

Definizzjoni ġeografika 

Ġeografikament, l-Ewropa t'Isfel hi n-nofs l-iktar fin-Nofsinhar tal-kontinent. Madanakollu, din id-definizzjoni hi relattiva; fil-fatt, m'hemmx konfini ċari. Il-katina muntanjuża tal-Alpi tifforma konfini veri u proprji bejn l-Italja u l-kumplament tal-Ewropa, sabiex timmarka d-diviżjoni radikali bejn iż-żewġ "Ewropi": dik ċentrali u ta' fuq fit-Tramuntana u dik t'isfel u Mediterranja fin-Nofsinhar.

Definizzjoni ġeopolitika tal-Ġnus Magħquda 

Għall-pubblikazzjoni uffiċjali, il-Ġnus Magħquda tiġbor il-pajjiżi skont is-sottoreġjunijiet. Is-sottodiviżjoni tal-ONU tiġbor dawn l-istati u territorji:

Definizzjoni klimatika 

Id-definizzjoni klimatika tal-Ewropa t'Isfel hi simili għal dawk taż-żoni bil-klima Mediterranja, ikkunsidrat il-karattru tipiku tal-pajjiżi tal-Ewropa t'Isfel. Din iż-żona tal-Ewropa tirrapreżenta wkoll l-oriġini tal-biċċa l-kbira tat-tradizzjonijiet kulinari tal-Ewropa t'Isfel (bħaż-żejt taż-żebbuġa u l-inbid). Iż-żona Mediterranja toffri wkoll pajsaġġi simili, bħal żoni bl-għoljiet, ftit żoni tal-pjanura, foresti tal-arżnu u taż-żebuuġa: iż-żoni li jaqsmu din il-morfoloġija huma ż-żewġ terzi tal-Portugall, il-parti t'isfel ta' Spanja, il-kosti tan-Nofsinhar ta' Franza bil-Korsika, il-kosta tal-Kroazja, il-Bożnija u Ħerżegovina, il-Montenegro, l-Albanija, il-Greċja, Ċipru u Malta. 

L-Alpi jirrapreżentaw il-fonti prinċipali ta' ilma.

Definizzjoni lingwistika u kulturali 

Il-pajjiżi tal-Ewropa Latina huma ħafna drabi assoċjati mal-kunċett tal-Ewropa t'Isfel, speċjalment l-Ewropa tal-Lbiċ. Il-Greċja u l-Balkani huma spiss assoċjati mat-terminu ta' Ewropa tax-Xlokk.

Lista ta' pajjiżi 

It-territorji segwenti huma rikonoxxuti komunament bħala dawk li jiffurmaw l-Ewropa t'Isfel:
 Peniżola Iberika
 
  (Renju Unit)
 
 Azori
 Madera
 
 Gżejjer Baleariċi
 Gżejjer Kanarji
  t'Isfel
 Reġjun ġeografiku Taljan
 
 , bil-gżejjer kollha tagħha
 Korsika (Franza)
 
 
 
 Peniżola Balkanika
 
 
 
 
 
 Gżejjer Joniċi
 Gżejjer Eġej
 Kreta
 
 
 
 
  il-parti Ewropea komposta mir-Rumelja u t-Traċja

Referenzi
Nicolaus I Bernoulli

Nicolaus I Bernoulli (imsejjaħ ukoll Nicolas jew Nikolas; twieled fil-21 ta' Ottubru 1687 – miet fid-29 ta' Novembru 1759) kien matematiku Żvizzeru u wieħed mill-matematiċi prominenti ħafna fil-familja Bernoulli.

Kien bin Nicolaus Bernoulli, pittur u membru tal-kunsill ta' Bażel. Fl-1704 ħa l-lawrja mill-Università ta' Bażel taħt is-superviżjoni ta' Jakob Bernoulli u kiseb id-dottorat fil-liġi ħames snin wara b'teżi fuq it-teorija tal-probabbiltà. Fl-1716 ingħata l-katedra ta' Galileo fl-Università ta' Padova, fejn ħadem fuq l-ekwazzjonijiet differenzjali u l-Ġeometrija. Fl-1722 irritorna lejn l-Iżvizzera u ħa l-katedra tal-Loġika fil-Università ta' Bażel.

Ġie kien elett Fellow tar-Royal Society ta' Londra f'Marzu tal-1714. .

Il-kontribuzzjonijiet l-aktar importanti tiegħu insibuhom fl-ittri tiegħu, l-iżjed f'dawk li kiteb lil Pierre Rémond de Montmort. F'dawn l-ittri, huwa introduċa b'mod partikolari l-Paradoss ta'  San Pietruburgu. Ikkorisponda wkoll ma' Gottfried Wilhelm Leibniz u Leonhard Euler.

Aktar qari 
  J.O. Fleckenstein, Bernoulli, Nikolaus I,  Vol. 2, Paġni 56-57.

Referenzi

Ħoloq esterni 
 Bijografija fuq MacTutor

Twieldu fl-1687
Mietu fl-1759
Matematiċi Żvizzeri
Lingwa Oċċitanija

L-Oċċitan (occitan, jew lenga d'òc) hi lingwa Rumanza mitkellma minn madwar 1 miljun ruħ fi Franza, il-Kalabrja, Spanja.

Numri

Ġranet tal-ġimgħa 

Oċċitanija
Oċċitanija
San Ġwann Appostlu u Evanġelista

San Ġwann Appostlu u Evanġelista (Galilija, bidu l-ewwel seklu - Efesu, tmiem l-ewwel seklu) kien l-iżgħar Appostlu ta' Ġesù.  Magħruf mit-tradizzjoni Kristjana bħala l-awtur tar-Raba' Vanġelu, San Ġwann kien bin Żebedew u Salomè, ħu Ġakbu l-Kbir.  Qabel ma kien segwaċi ta' Ġesù, Ġwanni kien dixxiplu ta' Ġwanni l-Battista.  Ġwanni jiġi attribwit rwol importanti permezz tat-tradizzjoni Biblika, fejn Ġwanni huwa mejqus bħala "id-dixxiplu l-maħbub".  Ir-rwol ta' Ġwanni huwa fundamentali għaliex kien ix-xhieda tal-avvenimenti li akkumpanjaw ħajjet Kristu, mill-għażla tat-tnax il-Appostlu sal-mewt fuq is-salib, fejn Ġwanni kien l-uniku wieħed mill-appostli preżenti.  Għaldaqstant, Ġwanni kien dak li permezz tar-rakkont tiegħu fil-Vanġelu, daħal fil-fond tal-misteru ta' Kristu.  

Wara li waqqaf il-Knisja f'Ġerusalemm huwa mar għal xi snin f'Efesu, fl-Asja Minuri (illum it-Turkija).  Hemmhekk, skont it-tradizzjoni, għex mal-Madonna sakemm mietet.  Minħabba t-tagħlim tiegħu, huwa kien eżiljat fil-95 WK fil-gżira ta' Patmos mill-Imperatur Domitian.  Miet f'Efesu, meta kellu madwar erbgħa u disgħin sena, fatt li jindikah bħala l-iktar wieħed li għex fost l-appostli.  Is-simbolu ta' Ġwanni, l-ajkla, hija d-definizzjoni tal-viżjoni li tidher fil-ktieb tal-Apokalissi fejn jikkontempla il-veru dawl tal-Kelma.  L-ajkla, fil-fatt, tħares lejn id-dawl qawwi tax-xemx direttament.  

San Ġwann l-Evanġelista ta is-sehem tiegħu fil-kuntest Bibliku, sewwa sew fir-Raba' Vanġelu, fit-tlett Ittri u fl-Apokalissi, fejn iqawwi qalb lill-insara li kienu qed jiġu ippersegwitati.

Referenzi 

Evanġelisti
Testment il-Ġdid
Chow Chow

Chow Chow huwa razza ta' kelb li oriġinarjament ġie żviluppat fil-Mongolja madwar 4,000 sena ilu u wara ġie introdott fiċ-Ċina, fejn huwa riferut bħala Songshi Quan (Pinyin: sōngshī quǎn 鬆獅犬).

Sidien famużi ta' Chow Chow 
Sidien famużi ta' Chow Chow jinkludu Calvin Coolidge (it-tletin president tal-Istati Uniti), Elvis Presley, il-mara ta' Walt Disney, Martha Stewart u missier il-psikoanalista Sigmund Freud.

Referenzi 

Razez tal-klieb
John F. Marks

John F. Marks (Isla, 26 ta' Ġunju 1894 - Tas-Sliema, 14 ta' Settembru 1954) kien wieħed mill-intellettwali ewlenin li kellu l-Partit Laburista fil-bidu tiegħu fis-snin 20, li ta sehem kbir biex Jum il-Ħaddiem fl-1 ta' Mejju jiġi ċċelebrat f’Malta.

Bin Daniel, Lhudi mwieled f'Varsavja, il-Polonja, u Kunċetta mwielda Chetcuti. Studja l-Liċeo, il-Kulleġġ tat-Tarzna u wara daħal jaħdem bħala disinjatur fl-inġinerija fit-Tarzna.

Politika 

Kien president tal-Każin Laburista tal-Isla. Kien fl-Eżekuttiv tal-Partit mill-1925 'il quddiem u għamel żmien bħala Viċi President tal-Partit.

L-Ewwel ta' Mejju 

Fil-ktieb tiegħu Bandiera Ħamra: L-Ewwel ta’ Mejju f’Malta, l-awtur Joe Borg iqis lil John Marks bħala l-magna li tat l-ewwel nifsijiet tal-ħajja lill-Ewwel ta’ Mejju f’Malta. Barra minn hekk jgħid li kieku ma kienx għal John F. Marks, forsi llum f’Malta ma niċċelebrawx Jum il-Ħaddiem. L-ewwel darba li l-Ewwel ta’ Mejju ġie ċċelebrat kien proprju fl-Isla fl-1926.

Xogħlijiet 

Kiteb ħafna f'ġurnali Laburisti jew Xellugin bħal Il Cotra. 

Kiteb ukoll:
 Tejbilhom Ħajjithom (1937)
 Il Lingwa Nostra (parodija) (1932)
Wara mewtu l-familja tiegħu tat is-saġġi tiegħu lill-Università ta' Malta bħala donazzjoni.

Referenzi 

Politiċi tal-Partit Laburista (Malta)
Politiċi Maltin
Kittieba Maltin
Twieldu fl-1894
Mietu fl-1954
Albert Marshall

Albert Marshall (Ħ'Attard, 1947) huwa awtur u direttur tad-drammi Malti.

Studju 
Studja s-Seminarju, l-Università ta' Malta, il-London Academy of Music and Dramatic Arts u Victoria University ta' Melbourne, l-Awstralja, mnejn kiseb l-M.A. fl-Istudji tal-Komunikazzjoni. Bejn l-1971 u l-1980 okkupa diversi karigi fix-xandir nazzjonali u kien l-ewwel kap Malti tal-Akkademja Nazzjonali tal-Arti Drammatika.

Fl-Awstralja 
Marshall emigra lejn l-Awstralja fl-1981. Għamel żmien reġista residenti fil-Victoria College of the Arts ta' Melbourne u kien l-ewwel Malti li dderieġa fis-Sydney Opera House. Kien jgħallem l-istudji tal-Komunikazzjoni f'Victoria University qabel irritorna Malta.

Lura Malta 
Irritorna Malta f'Novembru 1995 biex jieħu f'idejh it-tmexxija tar-Radju tal-Università u fl-istess ħin jgħallem l-istudji tal-Komunikazzjoni fl-Università ta' Malta. Marshall inħatar General Manager tal-PBS fl-1996. Fl-2004, Marshall emigra lejn il-Lussemburgu fejn ħadem bħala traduttur mal-Kummissjoni Ewropea. F'Novembru 2009 irtira u irritorna lejn Malta.

Marshall ippubblika għadd kbir ta' poeżiji f'kotba u antoloġiji tul il-medda taż-żmien
bejn il-ħolqien tal-Moviment Qawmien Letterarju, li tiegħu kien protagonist, fis-Snin
Sittin, u l-ktieb Diaspora, ġabra tal-poeżiji tiegħu miktubin bejn l-1967 u l-1996.

Kittieba Awstraljani bil-Malti
Kittieba Awstraljani bl-Ingliż
Kittieba Maltin bil-Malti
Kittieba Maltin bl-Ingliż
Drammaturgi Awstraljani
Drammaturgi Maltin
Poeti Maltin
Poeti Awstraljani
Poeti bil-Malti
Poeti bl-Ingliż
Tradutturi għall-Malti
San Staniżlaw Martri

San Staniżlaw Martri (Szczepanow, Polonja, 26 ta' Lulju 1030 - Krakovja, Polonja, 11 ta' April 1079) huwa qaddis tal-Knisja Kattolika, ikkanonizzat mill-Papa Innoċenz IV fl-1253.

Imwieled minn ġenituri nobbli li għal ħafna żmien kienu bla tfal u li tawh trobbija reliġjuża tajba u ressquh bl-ezempju tagħhom lejn Alla. Meta kiber ġie ordnat saċerdot u mogħti kanonkat fil-katidral. Ħafna nies kienu jersqu lejn Alla minħabba l-prietki mqanqla tiegħu msaħħa b'ezempju tajjeb. Kemm il-poplu kif ukoll il-kleru kienu jfittxuh għall-pariri. Kien ġeneruż mal-foqra u mbotta ‘l quddiem ir-riformi religjuzi.

Isqof 

L-isqof ta’ Krakovja xtaq jirreżenja u jċedilu postu iżda Staniżlaw insista miegħu biex ma jiħux dan il-pass. Imma meta l-isqof miet, huwa intgħażel minfloku għalkemm aċċetta biss għax ordnalu l-Papa. Kien kkonsagrat isqof fl-1072. Baqa' bl-istess ħeġġa, jgħallem, jirriforma u benefattur ġeneruż tal-fqar. Dan l-isqof miet martri meta safa maqtul mir-re Boleslav li qatlu hu stess fil-katidral waqt li kien qed iqaddes. L-isqof Stanislaw safa vittma għax ried jaqdi id-dmir tiegħu ta' mexxej tal-erwieħ bl-aktar mod rett. Ir-re Boleslav kien ħataf mara ta' waħda min-nobbli tiegħu, u ħadha fil-palazz tiegħu. Dan kien skandlu kbir għan-nies tal-Polonja. Minkejja li Staniżlaw widdbu biex jindem, Boleslav baqa' kif kien u l-isqof skumnikah. Ir-re ma felaħx għal din l-umiljazzjoni u żvoga l-qilla tiegħu meta daħal fil-katidral u qatlu b'idejh stess wara li s-suldati li hu ordna biex ineħħulu ħajtu qalulu li ma setgħux jagħmlu dan għax Staniżlaw kien imdawwar b'dija kbira divina. San Staniżlaw huwa l-Qaddis Patrun tal-Polonja.
Qaddisin
Nies Pollakki
Ester

Ester (Lhudi: אֶסְתֵּר), imwielda Ħadassa, hija l-eroj ta' wieħed mill-kotba tal-Bibbja, il-Ktieb ta' Ester. Skont il-Bibbja, hija kienet ir-reġina Lhudija, mart is-sultan Persjan Assweru (tradizzjonalment miżmum bħala Serse I). Il-ġrajja tagħha hija l-bażi tal-festa Lhudija tal-Purim.

Fil-Bibbja 

Il-Ktieb ta’ Ester wasal għandna f ’zewġ forom: forma qasira bil-Lhudi, miktuba fi tmiem il-ħakma Persjana, u forma twila miktuba bil-Grieg, maħduma fis-sena 78/77 qabel Kristu, u li l-Knisja aċċettat biż-żjidiet kollha. Dan il-ktieb jippreżentalna qisu dramm li jdur fuq xebba Lhudija, Ester, li minn eżiljata tasal biex issir Sultana tal-Persja. F’din l-istorja Ester issir il-protagonista tal-ħelsien tal-Lhud. F’dan id-dramm diversi huma l-protagonisti li jissemmew: hemm Mordekaj li kien Lhudi u li kien sar qaddej tas-Sultan Assweru wara li kixef konfoffa li kienet qiegħda ssir kontra tiegħu; hemm Ħaman, ministru tas-sultan li jitlob li kulħadd jitbaxxa quddiemu, ħaġa li Mordekaj jirrifjuta li jagħmel. Dan l-atteggjament ħaraq lil Ħaman li jilgħab lis-sultan u jġiegħlu jordna l-qerda ta’ Mordekaj u l-Lhud kollha tal-Persja; jtellà bix-xorti jum għal din il-qerda. Hu hawnhekk li tidħol Ester: imqanqla minn Mordekaj hija tidħol għal-Lhud quddiem is-sultan, minkejja l-periklu għal ħajjitha u ssalvahom. Ħaman jigi mgħallaq bil-forka li hu stess kien ordna li titlesta għal Mordekaj. Din il-ġrajja ssir okkazjoni ta’ festa għal-Lhud. Din il-grajja wasslet biex tigi mwaqqfa l-festa tal-Purim (xorti) (9, 20).

Dramm Storiku 

Kulħadd jaqbel li dan il-Ktieb ta’ Ester jippreżentalna dramm storiku: huwa maħluq biex jagħti raġunijiet storiċi u reliġjużi għal waħda mill-festi ż-żgħar tal-Lhud, dik tal-Purim. Din il-festa, li kellha u għad għandha aspett ta’ Karnival, fil-fatt kienet festa li kienet issir fost il-Lhud li ħelsu mill-qerda fil-pajjizi tal-Lvant, fi tmiem il-perjodu Persjan. Aktar tard din il-festa bdiet issir ukoll fil-Palestina. U biex il-festa jkollha bażi, awtur mhux magħruf, kiteb bil-Lhudi dan id-dramm, fit-tieni seklu qabel Kristu. Il-verżjoni Griega żiedet xi testi li ma kinux miġburin fid-dramm Lhudi. Huma żjidiet li riedu jagħtu aspett aktar reliġjuż lil dan id-dramm.

Bibbja
Xigħa

Xigħa (Lingwa Għarbija: الشيعة). Hija t-tieni l-akbar l-fergħa tal-Iżlam. Il-kelma "Xigħa" ġejja minn ''(Xigħat Ali)شيعة علي) li tfisser segwaċi ta' Ali.

Referenzi 

Iżlam
Terminoloġija reliġjuża
Hidetoshi Nakata

Hidetoshi Nakata (bil-Ġappuniż: 中 英 寿 田; Kofu, 22 ta' Jannar 1977) huwa eks-futboler Ġappuniż li lagħab bħala midfilder ma' diversi klabbs Ewropej diversi. Hu hu deskritt bħala fost l-iktar plejer Ażjatiku famuż tal-ġenearazzjoni tiegħu.

Nakata beda l-karriera professjonali tiegħu fl-1994. Fl-1997 u l-1998 rebaħ l-unur tal-Plejer tas-Sena tal-Konfederazzjoni Ażjatika. Barra minn hekk, rebaħ il-kampjonat Taljan mat-tim tar-Roma fl-uniku staġun li qatta' mal-klabb tal-belt kapitali. Fis-sena ta' wara, mat-tim ta' Parma, rebaħ il-Coppa Italia.

Ħoloq esterni 
  Sit uffiċjali

Twieldu fl-1977
Nies ħajjin
Plejers ta' AS Roma
Plejers ta' Bolton Wanderers FC
Plejers ta' Parma FC
Plejers ta' ACF Fiorentina
Plejers ta' Perugia Calcio
Futbolers Ġappuniżi
Plejers tas-Serie A
Papa Ċelestinu V

Il-Papa Ċelestinu V, imwieled Pietro da Morrone (Molise, bejn l-1209 u l-1215 – Fumone, 19 ta' Mejju 1296), kien il-192 Papa tal-Knisja Kattolika għal inqas minn 4 xhur, bejn id-29 ta' Awwissu u t-13 ta' Diċembru 1294. Huwa meqjum bħala qaddis tal-Knisja Kattolika u t-tifkira tiegħu ssir fid-19 ta' Mejju.

Eremita 

Tliet lokalitajiet fil-Molise jgħidu li Ċelestinu twieled fihom: Isernia, Sant'Angelo Limosano u Sant'Angelo in Grotte. Jingħad li tilef lil missieru ta' eta' żgħira ħafna. Ta' 20 sena huwa mar jgħix ta' eremita, jitlob, jaħdem u jaqra l-bibbja. Huwa mexa mar-regola tal-Benedittini u kienu bosta l-eremiti l-oħrajn li kienu jfittxuh għall-pariri. Dan wasslu biex waqqaf il-Kommunità tal-Ispirtu Mqaddes ta' Maiella (Celestini Benedettini).

Pontifikat 

Intgħażel Papa fil-5 ta' Lulju, 1294, wara li għal sentejn sħaħ il-konklavi tal-kardinali ma setax jasal għal għażla. Meta huwa kien qalilhom li l-Mulej ma kienx qed jieħu pjaċir b'dan id-dewmien, il-kardinali għażluh Papa u ħa l-isem ta' Ċelestinu V. L-għan ewlieni tal-pontifikat tieghu kien li jirriforma lill-kleru, li ħafna minnhom kienu qed jinqdew bis-saċerdozju tagħhom biex jiksbu s-setgħat temporali. Il-pontifikat tiegħu kien wieħed qasir ħafna li dam 4 xhur biss.

Riżenja 

Nhar it-13 ta' Diċembru, 1294, Papa Ċelestinu rriżenja mill-kariga tiegħu, l-ewwel Papa li għamel dan fl-istorja tal-Knisja, wara Papa Ponzjanu|Ponzjanu]] (235), Benedittu IX (1045) u Girgor VI (1046).

Mewt 

Huwa miet fid-19 ta' Mejju, 1296. Indifen fil-knisja ta' Sant'Agata f'Ferentino. Aktar tard il-fdalijiet tiegħu ttieħdu fil-Knisja ta' Santa Maria di Collemaggio, fl-Aquila. Ġie iddikjarat qaddis fl-1313.  Huwa l-qaddis patrun tal-Aquila u ta' dawk li jillegaw il-kotba.

Papiet
Mietu fl-1296
Papiet Taljani
Benedittini
Qaddisin Taljani
Papiet qaddisin
Twieldu fl-1215
Ġnien Botaniku ta' Mérida

Il-Ġnien Botaniku ta' Mérida (bl-Ispanjol: Centro Jardín Botánico de Mérida) huwa ġnien botaniku fil-belt ta' Mérida, il-Veneżwela.

Dan il-ġnien ġie fundat fl-1991 mill-Universidad de Los Andes bl-iskop li jippreserva il-fawna u l-flora u għar-riċerka. Ġie miftuħ għall-pubbliku fit-8 ta' Diċembru, 2002, u jokkupa 44 tomna li ngħatat mill-istess Università, u ġie maqsum f'żoni skont it-tip ta' flora li tinsab lokalment. Il-biċċa l-kbira taż-żona hi okkupata minn bosk ta' arżnu tal-post. Dan jinsab fil-parti ta' fuq tal-belt ta' Mérida bejn ix-xmajjar Albarregas u Mucujún

Il-kollezzjoni l-iktar importanti hi magħmula minn bromelji, li minnhom hemm iktar minn 100 speċi u 600 individwu; din hi l-ikbar kollezzjoni ta' bromelji fil-Veneżwela u fl-Amerika t'Isfel.

Ħoloq esterni 

  Sit uffiċjali
 Mapep, stampi u informazzjoni fuq l-ort

Ġonna fil-Veneżwela
Manama

Manama (Għarbi: المنامة) hija l-belt kapitali tal-Baħrejn.

Bliet kapitali fl-Asja
Baħrejn
Pawlu Miki

Pawl Miki jew Paulo Miki (bil-Ġappuniż: パウロ三木; Tounucumada, c. 1562 – Nagasaki, 5 ta' Frar 1597) kien seminarista, martri u qaddis Kattoliku Ruman Ġappuniż. Kien membru Ġiżwita u hu wieħed mis-sitta u għoxrin matri tal-Ġappun.

Bijografija 

Imwieled qrib Kjoto minn familja nobbli Ġappuniża, hu rċieva l-magħmudija ta' ħames snin. Ta' 22 sena daħal mal-Ġiżwiti bħala novizz u studja fil-kulleġġi tal-ordni f'Azuchi u Takatsuki, u sar missjunarju. Madanakollu ma setax jiġi ordnat qassis minħabba li ma kienx hemm isqof fil-Ġappun.

Għall-bidu, l-awtorità tal-pajjiż ħalliet id-diffużjoni tal-Kristjaneżmu, imma fl-1587 id-dajmjo Ġappuniż, Toyotomi Hideyoshi, beżgħan mill-influwenza u l-intenzjonijiet tal-Ġiżwiti, beda jippersegwita lill-Kattoliċi. Miki kien mitfugħ il-ħabs f'Diċembru ta' dik is-sena, flimkien ma' żewġ sħab oħra Ġappuniżi tal-ordni tiegħu, sitt patrijiet missjunarji Spanjoli u s-sbatax-il dixxiplu lokali tagħhom, terzjarji Franġiskani. Hu u sħabu l-Kattoliċi kellhom jimxu 600 mil minn Kjoto għal Nagasaki, fejn tul dan il-vjaġġ kantaw it-talba tat-Te Deum. Mal-wasla tagħhom f'din il-belt bl-ikbar popolazzjoni ta' Kattoliċi fil-Ġappun, Miki ġie imsallab fil-5 ta' Frar 1597. Hu għamel l-aħħar diskors tiegħu fuq is-salib, u hu mifhum li hu ħafer lil dawk li qatluh. Imsallbin miegħu kien hemm ukoll Joan Soan (de Gotó) u Santiago Kisai, it-tnejn li huma membri tas-Soċjetà ta' Ġesù, flimkien ma' tlieta u tletin qassisin oħra u lajċi.

Hu ġie beatifikat, flimkien ma' sħabu martri, fl-14 ta' Settembru 1627 minn Papa Urbanu VIII. Aktar tard fl-1862, ġie kanonizzat minn Papa Piju IX. Il-festa liturġika tiegħu tiġi ċċelebrata fis-6 ta' Frar.

Ħoloq esterni 

  Profil tal-qaddis fuq Patron Saints Index

Twieldu fl-1562
Mietu fl-1597
Qaddisin
Edward Maya

Ilie Eduard Marian, magħruf aħjar bħala Edward Maya (twieled fid-29 ta' Ġunju 1986) huwa mużiċist, produttur u kompożitur Rumen. Matul l-2009 kiseb popolarità kbira kemm fuq bażi Ewropew kif ukoll dak dinji bil-kanzunetta Stereo Love.

Karriera 

Matul l-2006, Maya ikkolabora ma' diversi artisti Rumeni u ħadem ukoll fuq il-kanzunetta Tornerò ta' Mihai Trăistariu fil-Festival tal-Eurovision 2006. Suċċessivament, fl-2008, ipproduċa l-album tal-grupp Akcent fejn ta d-daqqa t'id tiegħu fil-kompożizzjoni tas-siltiet Stay with Me, That's My Name u Lover's Cry.

Fis-sajf tal-2009, Maya ħareġ l-ewwel kanzunetta tiegħu bħala artist taħt l-isem ta' "Stereo Love". Din sparat għat-tieni post fir-Rumanija u aktar tard saret popolari f'ħafna klabbs imxerrdin madwar id-dinja. Il-kanzunetta rnexxielha tidħol fl-ewwel ħames postijiet tal-klassifiki mużikali ġewwa l-Awstrija, id-Danimarka, il-Finlandja, il-Ġermanja, l-Italja, l-Iżvezja, l-Iżvizzera, in-Norveġja, l-Olanda, ir-Renju Unit u Spanja. Fuq is-sit tal-YouTube il-vidjo uffiċjali ta' din il-kanzunetta laħaq total ta' 75 miljun viżta f'inqas minn tnax-il xahar, u rnexxielha tagħmel rekord ta' 52 ġimgħa fil-klassifika tal-aqwa 100 kanzunetta fl-Ewropa.

Fit-13 ta' Mejju, 2010, Maya ħareġ it-tieni kanzunetta tiegħu "This Is My Life", u aktar tard ifforma d-ditta diskografika tiegħu Mayavin Records. Nhar il-Milied tal-istess sena, Maya ħareġ it-tieni kanzunetta tiegħu "Desert Rain".

Diskografija

Albums 

2011 – The Stereo Love Show

Diski 

2009 – Stereo Love (feat. Vika Jigulina)
2010 – This Is My Life
2010 – Close to you (feat. Eda)
2010 – Desert Rain (feat. Vika Jigulina)

Referenzi

Ħoloq esterni 
 

Nies ħajjin
Twieldu fl-1986
Mużiċisti Rumeni
Kompożituri Rumeni
Hapoel Tel Aviv FC

Hapoel Tel Aviv Football Club (bl-Ebrajk: מועדון הכדורגל הפועל תל אביב‎) huwa klabb tal-futbol Iżraeljan mill-belt ta' Tel Aviv. Attwalment, il-klabb jinsab jilgħab fl-ogħla diviżjoni fl-Iżrael u jilgħab fil-grawnd tiegħu Bloomfield Stadium. Il-klabb, bit-tlettax-il kampjonat u tlettax-il Tazza tal-Istat, huma t-tieni l-aqwa klabb fil-pajjiż wara r-rivali tagħhom Maccabi Tel Aviv. Fl-1967, huma saru l-ewwel klabb li rebaħ il-Kampjonati Ażjatiċi tal-Klabbs.

Ħoloq esterni 

 Sit uffiċjali

 
Klabbs tal-futbol Iżraeljani
Hapoel Tel Aviv
Jamāhīriyya

Jamāhīriyya (bl-Għarbi: جماهيرية) hija kelma bl-Għarbi ġeneralment tradotta għal "reġim tal-mases". Dan it-terminu, neoloġiżmu introdott minn Muammar al-Gaddafi, huwa intiż sabiex jiddeskrivi tip ta' stat.

Fil-prattika, l-unika stat fejn dan it-terminu huwa applikat huwa l-Libja, liema Gaddafi huwa l-Qāʼid (Kap).

Etimoloġija 

Il-kelma jamāhīrīya ġejja minn jumhūrīya, li hija t-traduzzjoni bl-Għarbi għal "repubblika". L-element jumhūr – "pubbliku" – mill-kelma oriġinali ġiet mibdula għall-plural jamāhīr – "il-masses". Għalhekk, hi simili tat-terminu "Repubblika popolari".

Kuntest 

Il-gvern Libjan jistqarr li l-Libja hija demokrazija diretta mingħajr ebda partit politiku, immexxi mill-poplu permezz ta' kunsilli u komuni lokali. Minħabba li din is-sistema apparentament hija użata biss mil-Libja, it-terminuu jamahiriya hi użata biex tiddeskrivi dan it-tip ta' stat. It-traslitterazzjoni bil-Malti hija "Ġamaħirija"

Libja

en:History of Libya under Muammar Gaddafi#Great Socialist People's Libyan Arab Jamahiriya (1977–2011)
Trzebinia

Trzebinia hija belt fil-Polonja u tinsab fil-provinċja ta' Małopolskie.

Ħoloq esterni 
 Urząd miasta Trzebinia 

Bliet tal-Polonja
Fábio Pereira da Silva

Fábio Pereira da Silva, magħruf ukoll bħala sempliċement Fábio jew Fábio da Silva (Petrópolis, 9 ta' Lulju 1990) huwa futboler li attwalment jilgħab bħala difensur laterali mat-tim ta' Nantes. Ma' ħuh tewmi, Rafael, kien jilgħabu flimkien ma' Manchester United wara li ffirmaw mal-klabb Ingliż fi Frar tal-2007.

Karriera 

Fábio beda l-karriera tiegħu fil-futbol bħala midfilder difensiv mal-klabb ta' Boa Esperança, però beda jilgħab bħala difensur laterali meta ngħaqad ma' Fluminense. Matul turnew tan-Nike li sar ġewwa Tokjo, il-prestazzjonijiet ta' Fábio u ta' ħuħ Rafael laqtu għajn il-klabb ta' Manchester United. Iż-żewġ klabb waslu fi qbil fuq it-trasferiment tal-plejers fi Frar tal-2007, u t-tewmin ingħaqdu mal-klabb Ingliż f'Jannar tal-2008 minkejja li kienu għadhom qatt ma dehru mal-ewwel tim tal-klabb Brażiljan.

Fábio kellu jistenna sal-24 ta' Jannar 2009, sabiex jagħmel id-debutt tiegħu li wasal fir-raba' rawnd tal-FA Cup kontra Tottenham Hotspur, mirbuħa 2–1 mit-tim tal-United. Madanakollu, l-ewwel logħba tiegħu kellha tintemm qabel minħabba li weġġa' fil-pexxun. Nhar is-16 ta' Awwissu, wasal id-debutt tiegħu fil-Premier League fil-logħba tal-ftuħ tal-istaġun 2009–10 kontra Birmingham City. Fl-1 ta' April, 2010, Fábio iffirma estensjoni tal-kuntratt li se jżommu mal-klabb sa Ġunju 2014. L-ewwel gowl tiegħu wasal fir-rebħa ta' 4–0 kontra Wigan Athletic li ntlagħbet fis-26 ta' Frar 2011. Nhar it-28 ta' Mejju 2011, Fábio beda l-finali tal-UEFA Champions League kontra Barcelona li United tilfu 3–1.

Fit-2 ta' Lulju 2012, fi sforz sabiex jikseb aktar esperjenza, hu ġie misluf lil Queens Park Rangers għal sena. Id-debutt tiegħu sar fl-ewwel ġurnata tal-kampjonat fit-telfa ta' 5–0 kontra Swansea City. L-ewwel gowl tiegħu mal-klabb ta' Londra wasal f'logħba mill-FA Cup, fit-telfa ta' 4–2 kontra MK Dons.

Internazzjonali 

Grazzi għall-prestazzjonijiet konvinċenti ma' Manchester United, Fábio ġie msejjaħ mal-Brażil nhar it-22 ta' Settembru 2011, u ddebutta kontra l-Kosta Rika nhar is-7 ta' Ottubru 2011 fir-rebħa ta' 1–0 għall-Brażil.

Statistika 

Statistika korretta sat-12 ta' Mejju 2013

Unuri

Klabb 

Manchester United
 Premier League: 2010–11
 FA Community Shield: 2010

Referenzi

Ħoloq esterni 

 

Nies ħajjin
Twieldu fl-1990
Futbolers Brażiljani
Plejers ta' Manchester United FC
Plejers ta' Queens Park Rangers FC
Plejers ta' Cardiff City FC
Plejers ta' Middlesbrough FC
Możambik

Il-Mozambique huwa nazzjon fl-Afrika. Il-belt kapitali hi Maputo.

Pajjiżi tal-Afrika
Commonwealth tan-Nazzjonijiet
Możambik